Държавен вестник, бр. 62, 2011 г., стр. 17

БРОЙ  62	
Д Ъ Р Ж А В Е Н  В Е С Т Н И К 	
СТР.  17  
 Инициира и стимулира процес на модерни­
зация на научноизследователските организации 
и повишаването на техния потенциал в синхрон 
с увеличаване на бюджетните разходи. Това ще 
осигури по-ефективно усвояване на бюджетните 
средства за наука и ще позволи по-интензивното 
им увеличаване до набелязаните нива.
 Създаване на ново поколение учени, 
подкрепа за утвърдените учени и възвръщане 
на престижа на професията „учен“.
 Повишаване участието на индустриални 
партньори в процеса на иновациите и подоб­
ряване на трансфера на знания и иновациите 
към икономиката и обществото. До 2020 г. 
България трябва да разполага с модернизирана 
изследователска среда и да е в състояние да 
бъде конкурентоспособен партньор.
ПРИНЦИПИ ЗА РЕАЛИЗИРАНЕ НА НА­
ЦИОНАЛНАТА СТРАТЕГИЯ ЗА РАЗВИТИЕ 
НА НАУКАТА
Националната стратегия за научни изслед­
вания ще се реализира на базата на няколко 
основополагащи принципа:
1. Принцип на партньорство на две основни 
нива:
a. партньорство между институциите, про­
веждащи политиката в областта на науката и 
иновациите, и по-специално между Министер­
ството на образованието, младежта и науката, 
Министерството на икономиката, енергетиката 
и туризма и другите секторни политика, като 
здраве, земеделие, отбрана и сигурност;
b. партньорство между организациите на 
научно-иновативната система – университетите, 
научни организации и бизнеса.
2. Принцип на допълняемост, чрез който 
ще се гарантира концентрация на ресурси 
и на инструменти. Ще се търси оптимално 
използване на националните и европейските 
фондове и програми с цел постигане на по-
осезаем ефект от инвестициите. Националната 
стратегия отчита икономическите приоритети 
на правителството, заложени в стратегията на 
МИЕТ за развитието на икономиката. Стра­
тегията отчита целите и на други национални 
ключови документи, като се стреми да постигне 
надграждане, а не да дублира вече заложени 
мерки (например: Стратегия за младежта; Наци­
оналната програма за реформи; икономически 
анализ на България, Стратегия за развитие на 
научните изследвания в областта на аграрния 
сектор (2009 – 2018) и други). Нашата цел е 
да направим комплексен документ.
3. Принцип на равно участие на всички 
заинтересовани лица – Националната страте­
гия е документ, който касае цялата българска 
общественост. Стратегията е обект на публи­
чен дебат и ще се стреми да отрази всички 
конструктивни предложения и мерки. МИЕТ 
и МФ са съвносители на Националната стра­
тегия с оглед гарантиране на кохерентност на 
политиките и тяхното ресурсно обезпечаване.
ОСНОВНИ ЦЕЛИ, ЗАДАЧИ И МЕРКИ ЗА 
РАЗВИТИЕ НА НАУЧНИТЕ ИЗСЛЕДВАНИЯ 
В БЪЛГАРИЯ
Активното развитие на науката и научните 
изследвания е приоритет на българското прави­
телство и заема централно място в Програмата 
за европейско развитие.
Там се дефинират следните цели:
1. Изграждане на конкурентоспособна на­
ционална научна инфраструктура като елемент 
от европейското изследователско пространство.
2. Подобряване на обслужването и контрола 
на научната инфраструктура в България.
3. Засилване на  интеграцията между на­
учните организации и звена на публичните 
научни организации и университетите в стра­
ната и връзката им с бизнеса в съответствие 
с приоритетите на обществото.
4. Модернизация на научните организации 
и повишаване статута на учения в обществото.
Задачите и мерките за развитието на науч­
ните изследвания са насочени към справяне 
с предизвикателствата пред нашата страна в 
областта на науката и всички те формират 
националната научна политика, насочена към 
постигане на целите, очертани по-горе.
ЗАДАЧА 1. ПОВИШАВАНЕ НА ДИНА­
МИЧНОСТТА, РЕЗУЛТАТНОСТТА И ЕФЕК­
ТИВНОСТТА НА НАУЧНОИЗСЛЕДОВАТЕЛ­
СКАТА И РАЗВОЙНА ДЕЙНОСТ В ПОЛЗА 
НА ИКОНОМИКАТА И ОБЩЕСТВОТО
Мярка 1. Въвеждане на модел на финанси­
ране, стимулиращ конкуренцията, развитието 
и резултати за приложение в обществото и 
икономиката и увеличаване на средствата за 
научни изследвания и иновации
Основно предизвикателство пред България 
е не просто да увеличи средствата за наука, 
така че да преодолее изоставането си спрямо 
средните показатели за ЕС, но и навременно да 
въведе финансов модел, който чрез диференци­
рано финансиране да гарантирана ефективност 
на разходите, да стимулира качеството на про­
вежданите научни изследвания и да стимулира 
конкуренцията между научните институции.
Важен акцент в политиката за развитие 
и повишаване на ефективността на научните 
изследвания и иновациите е създаването на 
достатъчно стимули за консолидиране на на­
учноизследователските структури и на научния 
потенциал. Целта е чрез обединяване на фи­
нансови ресурси, инфраструктура и изследова­
телски състав да се изградят и утвърдят силни 
научноизследователски звена, които извършват 
качествени научни изследвания и са конкурен­
тоспособни на европейско и световно равнище. 
Необходимо е да се предприемат стъпки, 
насочени към децентрализация на източниците 
на финансиране на научноизследователската 
дейност и ангажиране на различни институции 
при ползването на различни инструменти.